b'\n_START_ARTICLE_\nMatija Kalister\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval v Idriji, gimnazijo v Trstu (1788-1794), filozofijo in bogoslovje pa v Ljubljani, kjer je \xc5\xa1tudij kon\xc4\x8dal leta 1800, vendar ni prejel ma\xc5\xa1ni\xc5\xa1kega posve\xc4\x8denja. \xc5\xbde kot \xc5\xa1tudent bogoslovja je leta 1799 nastopil slu\xc5\xbebo pisarja (skriptorja) v ljubljanski licejski knji\xc5\xbenici, predhodnici dana\xc5\xa1nje Narodne in univerzitetne knji\xc5\xbenice. Leta 1802 je pri\xc4\x8del pou\xc4\x8devati matematiko na ljubljanskem liceju, ko pa je leta 1803 dobil mesto stalnega u\xc4\x8ditelja je knji\xc5\xbenico zapustil. Pou\xc4\x8deval je do leta 1811, ko je dobil mesto knji\xc5\xbeni\xc4\x8darjevega pomo\xc4\x8dnika v licejski knji\xc5\xbenici. Dve leti kasneje je bil imenovan za vr\xc5\xa1ilca dol\xc5\xbenosti vodje ter 1816 za stalnega ravnatelja licejske knji\xc5\xbenice. Kalister je leta 1824 tudi pomagal pri organizaciji Kranjskega de\xc5\xbeelnega muzeja iz katerega se je razvil dana\xc5\xa1nji Narodni muzej Slovenije.'